Beddent ktar zi 26 n tmesmunin Timaziɣin aked tselmadt n Tmaziɣt Kawtar Tuzani i yessɣaran di tinmel n “Aquḍaḍ” id yusin di tɣiwant n Ayt Ukil Ulad Mḥend itteqqnen ɣar temnaḍt n Nnaḍuṛ, awarni umi xafs iɛedda unemhal n tinmel wami id yessars aṭṭaṣ n tɛenkraf zzats, yugi ad tt yejj ad teṭṭef tadala (la classe) nnes ad tessɣar Tmaziɣt.
Nnant timesmunin ila min id as yemsaren i Tuzani yus d deg ijjen usatal n uɛeddi x iselmaden n Tmaziɣt, i yettagin inemhalen ad ten jjen ad ssɣaren ula d nitni tutlayt Tamaziɣt; mamc ttarent timesmunin zi Neyyaba n Nnaḍuṛ maḥend ad teṛẓem n ijjen umsawal aked iselmaden, u ad tesbedd ddegg a n iɛeddeyyen x iselmaden u tettarent zzays ḥuma ad texdem ḥuma ad terzu x ifessayen i ɣa yxdmen ameḥḍar d uselmad.
kab_Latn kab_Latn